open-index/open-wikipedia-markdown huggingface dataset:
Νίκος Σταυρίδης

Ο **Νίκος Σταυρίδης** (Βαθύ Σάμου, 6 Απριλίου 1910 - Σάμος, 12 Δεκεμβρίου 1987) ήταν Έλληνας ηθοποιός του κινηματογράφου και του θεάτρου.

## Βιογραφία
Ξεκίνησε την καριέρα του το 1929 στο μουσικό θέατρο, συμμετέχοντας σε επιθεωρήσεις, οπερέτες και παραστάσεις βαριετέ. Καταγόταν από τη Σάμο. Παντρεύτηκε δύο φορές. Πρώτα την 27χρονη ηθοποιό Ντόρα Καριώτου. Πολύ γρήγορα μετά από τον γάμο τους, βρέθηκε όγκος στο κεφάλι της συζύγου του και πήγαν στην Αγγλία για εγχείρηση. Χειρουργήθηκε αλλά πέθανε μετά την εγχείρηση. Ο δεύτερος γάμος του Νίκου Σταυρίδη ήταν, για δύο χρόνια, με την ηθοποιό του μουσικού θεάτρου Ξένη Δράμαλη.

Απεβίωσε στη Σάμο στις 12 Δεκεμβρίου του 1987 επισκεπτόμενος την αδερφή του. Κηδεύτηκε δύο μέρες αργότερα στην Κηφισιά.

### Θίασοι
Τη δεκαετία του 1940 άρχισε να συγκροτεί δικούς του θιάσους και να συνεργάζεται με σπουδαίους συναδέλφους του, όπως τη Ρένα Βλαχοπούλου, τις αδελφές Καλουτά, την Καίτη Ντιριντάουα, τη Μαρίκα Νέζερ και την Καίτη Μπελίντα (1958: Τεντυμπόυς των Γιαλαμά-Θίσβιου-Πρετεντέρη), τον Διονύση Παπαγιαννόπουλο και τη Σοφία Βέμπο (1959), τον Κώστα Χατζηχρήστο (1963) κ.ά.. Μεσολάβησε ένα διάστημα (1954-55) κατά το οποίο ίδρυσε μαζί με τον Τάκη Μηλιάδη και τη Νανά Σκιαδά το θίασο «Ελληνική Μουσική Κωμωδία», στον οποίο ανέβασε επιθεωρήσεις αλλά και έργα πρόζας, όπως η κωμωδία "Δέκα μέρες στο Παρίσι" (με τον Διονύση Παπαγιαννόπουλο το 1960). 
### Κινηματογράφος
Διακρίθηκε ιδιαίτερα και για τις κινηματογραφικές του εμφανίσεις. Έπαιξε για πρώτη φορά στη μεγάλη οθόνη το 1950 στην ταινία του Νίκου Τσιφόρου *Έλα στο θείο* και συνέχισε να εμφανίζεται σε ταινίες του ίδιου (*[[Η ωραία των Αθηνών]]*, 1954), του Ορέστη Λάσκου (Η φτώχεια θέλει καλοπέραση, 1957, Φτωχαδάκια και λεφτάδες, 1960, Τρίτη και 13, 1963, Ο χαζομπαμπάς, 1967), του Πάνου Γλυκοφρύδη (Δουλειές με φούντες, 1958), του Αλέκου Σακελλάριου (Τα κίτρινα γάντια, 1960), του Γρηγόρη Γρηγορίου (Διαβόλου κάλτσα, 1960), του Κώστα Ανδρίτσου (Ευτυχώς τρελάθηκα, 1961) και σε πολλές άλλες. 

Ειδική μνεία θα πρέπει να γίνει για τη συνεργασία του με την Ελένη Προκοπίου στις ταινίες *Ο Παραγυιός μου ο ραλίστας* και *τα ομορφόπαιδα* το έτος 1971, στις οποίες ο εν λόγω μεγάλος κωμικός έπαιζε ρόλους νευρικού ηλικιωμένου, που στο τέλος μαλάκωνε υπό την "πίεση" της όμορφης ηθοποιού και χορεύτριας.

## Φιλμογραφία

## Εξωτερικοί σύνδεσμοι
* 
## Παραπομπές

## Εξωτερικοί σύνδεσμοι
* 

Κατηγορία:Έλληνες κωμικοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Πτητικότητα

Με τον όρο **πτητικότητα**, τόσο στη φυσική όσο και στη χημεία, χαρακτηρίζεται η φυσική ιδιότητα ενός, συνήθως  υγρού για την ιδιαίτερη ευκολία της εξάτμισής του σε κανονικές συνθήκες.

Οι ουσίες αυτές στις οποίες παρατηρείται πτητικότητα ονομάζονται **πτητικά** ή **πτητικές ουσίες** και αποτελούν ιδιαίτερη κατηγορία των χημικών ουσιών.
## Εξωτερικοί σύνδεσμοι

Κατηγορία:Αέρια
Κατηγορία:Θερμοδυναμικές ιδιότητες
Κατηγορία:Χημικές ιδιότητες
Κατηγορία:Φυσικά μεγέθη
Νάννα

Με το όνομα **Νάννα** είναι γνωστοί:
* η σκανδιναβική θεότητα Νάννα.
* ο Σουμέριος θεός Νάννα.
Αγενής αναπαραγωγή

Στην βιολογία, η **αγενής αναπαραγωγή** είναι μορφή αναπαραγωγής ενός είδους με τη συμμετοχή ενός μόνο γονέα, χωρίς να απαιτείται η συμμετοχή δύο φύλων. Τις περισσότερες φορές, οι απόγονοι είναι γενετικά πανομοιότυποι με τον γονέα. Αποτελεί συνήθη μέθοδο αναπαραγωγής για τα βακτήρια, τους μύκητες, τα φύκη, τα φυτά, αλλά σπανιότερα για τα ζώα, οπότε αποκαλείται παρθενογένεση.

## Εξωτερικοί σύνδεσμοι
* 

Κατηγορία:Αναπαραγωγή
Δαρβινισμός

Ο **Δαρβινισμός** είναι η θεωρία της εξέλιξης και της διαδοχικής αλληλοπροέλευσης των μορφών του ενόργανου και του ζώντος κόσμου, όπως διατυπώθηκε από κοινού από τον Κάρολο Δαρβίνο και τον Άλφρεντ Ουάλας και αναπτύχθηκε αργότερα από το Δαρβίνο στο έργο του *[[Η καταγωγή των ειδών|"Η καταγωγή των ειδών μέσω της φυσικής επιλογής"]]* το 1859. Κατ' αυτόν τα άτομα ενός είδους εμφανίζουν ποικιλία, παράγονται δε κατά μέσο όρο περισσότεροι απόγονοι από όσους χρειάζεται να αντικαταστήσουν τους γονείς. Πρέπει, επομένως, να υπάρχει συναγωνισμός για την επιβίωση και επιβιώνουν και αναπαράγουν οι περισσότερο προσαρμοσμένες (καταλληλότερες) παραλλαγές. Η εξέλιξη συμβαίνει μέσω της φυσικής επιλογής που δρα σε ατομική παραλλαγή και έχει ως αποτέλεσμα την επιβίωση των καταλληλότερων. Η ανακάλυψη του γενετικού μηχανισμού που προκαλεί τις μεταλλάξεις, οδήγησε σε μια τροποποιημένη διατύπωση της θεωρίας που είναι γνωστή ως νεοδαρβινισμός.

Ανάλογες προς τις αντιλήψεις του δαρβινισμού αναφορές υπάρχουν σε θεωρίες αρχαίων Ελλήνων φιλοσόφων. Ειδικότερα ο Εμπεδοκλής επισήμανε την αρχή της επιλογής, στο πλαίσιο της οποίας κυριαρχεί η σκοπιμότητα, ο Αναξίμανδρος αναφέρθηκε στην εξέλιξη του ανθρώπου και των ζώων από τα ψάρια, ενώ ο Επίκουρος επιχείρησε να εξηγήσει τη σκόπιμη συμπεριφορά των ζώων επικαλεσθείς τη διδασκαλία του Εμπεδοκλή.

## Παραπομπές


## Εξωτερικοί σύνδεσμοι
* 
* 

Κατηγορία:Ιστορία της εξελικτικής βιολογίας
Κατηγορία:Βιολογικές θεωρίες
Ερφούρτη

Η **Ερφούρτη** (, ) είναι η πρωτεύουσα του κρατίδιου της Θουριγγίας στη Γερμανία. Ο πληθυσμός της ανέρχεται στους 202.590 κατοίκους. 

## Γεωγραφία
Μετά την επανένωση της Γερμανίας, η Ερφούρτη είναι η πλησιέστερη πρωτεύουσα στο γεωγραφικό κέντρο της χώρας. Βρίσκεται στο νότιο μέρος του Τύρινγκερ Μπέκεν, μέσα στην κοιλάδα του ποταμού Γκέρα, παραπόταμου του Ούνστρουτ. Στο νότο, η πόλη περιβάλλεται από λόφους που καλύπτονται από δάση.

thumb|250px|left|Οι εκκλησίες Μαρίεντομ (Mariendom) και Σεβέρικιρχε (Severikirche)

## Ιστορία
Η Ερφούρτη αναφέρθηκε για πρώτη φορά το 742 με το όνομα "Erphesfurt". Ήταν σημαντική πόλη εμπορικών συναλλαγών κατά τη διάρκεια του Μεσαίωνα κοντά σε μια διάβαση πέρα από το ποταμό Γκέρα. Το 1392 ιδρύθηκε το πανεπιστήμιο της Ερφούρτης.Κατά τη διάρκεια του Τριακονταετούς Πολέμου η Ερφούρτη ήταν το πρώτο και σημαντικότερο κέντρο επιχειρήσεων του Αδόλφου Γουσταύου,βασιλιά της Σουηδίας. Το 1803 έγινε τμήμα της Πρωσίας. Μετά τη γερμανική επανένωση η πόλη έγινε η πρωτεύουσα του επανιδρυμένου κρατιδίου της Θουριγγίας. Σε αντίθεση με τις περισσότερες άλλες μεγάλες γερμανικές πόλεις, έπαθε περιορισμένες ζημιές από τις αεροπορικές επιδρομές κατά τη διάρκεια του Β΄ Παγκοσμίου Πολέμου.

## Παραπομπές


## Εξωτερικοί σύνδεσμοι
* 
* 
*  

*
Κατηγορία:Πόλεις της Θουριγγίας
Γκίρμα Ουόλντε-Γκιόργκις

Ο **Γκίρμα Ουόλντε-Γκιόργκις** (*Girma Wolde-Giorgis*, 28 Δεκεμβρίου 1924-15 Δεκεμβρίου 2018) ήταν επιχειρηματίας, που χρημάτισε πρόεδρος της Αιθιοπίας από το 2001 ως το 2013. Εξελέγη ως ανεξάρτητος στο αξίωμα του Προέδρου το 2001. Επανεξελέγη από το Κοινοβούλιο το 2007. Είναι παντρεμένος και πατέρας πέντε παιδιών. Η θητεία του είναι εξαετής. Έχει τιμηθεί για το ειρηνευτικό και φιλανθρωπικό του έργο. Το 2004 βραβεύτηκε με Μετάλλιο της UNAIDS..

## Πρώτα χρόνια
Γεννήθηκε στην Αντίς Αμπέμπα και ανήκει στην εθνοτική ομάδα των Ορόμο.

Φοίτησε μεταξύ των άλλων, σε ιταλικό σχολείο στην Αντίς Αμπέμπα. Στις αρχές της δεκαετίας του 1950 τελειοποίησε τις σπουδές του στην Ολλανδία, τη Σουηδία και τον Καναδά στη Διοίκηση Επιχειρήσεων και επίσης στη Διεύθυνση και τον Έλεγχο Εναέριας Κυκλοφορίας.

## Σταδιοδρομία στο Στρατό και την Αεροπορία

Το 1941 κατατάχθηκε στη Ραδιοφωνική Υπηρεσία Ενημερώσεως των Ενόπλων Δυνάμεων της Αιθιοπίας και λίγο αργότερα αποφοίτησε από τη στρατιωτική σχολή Τζένετ. Κατατάχθηκε στην Πολεμική Αεροπορία το 1946 και δύο χρόνια μετά έγινε βοηθός εκπαιδευτή στην αεροπλοΐα και στους ελέγχους πτήσεων. Το 1955 έγινε επικεφαλής της Πολιτικής Αεροπορίας της Ερυθραίας, η οποία τότε ήταν τμήμα ομοσπονδίας με την Αιθιοπία. Έπειτα ανέλαβε διευθυντικές θέσεις σε υπηρεσίες και οργανισμούς Πολιτικής Αεροπορίας.

## Πολιτική καριέρα

Η πολιτική του σταδιοδρομία ήταν εξίσου σημαντική με την καριέρα του στην αεροπορία. Ο Ουόλντε-Γκιόργκις ανέλαβε γενικός διευθυντής του νεοϊδρυθέντος υπουργείου Εμπορίου, Βιομηχανίας και Σχεδιασμού, το 1951. Εξελέγη βουλευτής το 1961 και επί τρεις συνεχείς θητείες υπηρέτησε στο αξίωμα του Προέδρου της Βουλής. Το 2000 εξελέγη μέλος της Ομοσπονδιακής Βουλής ως ανεξάρτητος.

## Πρώτη εκλογή

Η εκλογή του έγινε από το Κοινοβούλιο ομόφωνα καθώς ήταν ανεξάρτητος 
Ορκίστηκε Πρόεδρος στις 8 Οκτωβρίου του 2001. 

## Επανεκλογή

Στις 9 Οκτωβρίου του 2007 ο Ουόλντε-Γκιόργκις επανεξελέγη από το Κοινοβούλιο με 430 ψήφους υπέρ, 88 κατά και 11 απόντες, στο αξίωμα του Προέδρου, το οποίο είναι εθιμοτυπικό στη χώρα.

Τον διαδέχθηκε στο προεδρικό αξίωμα στις 7 Οκτωβρίου 2013 ο Μουλάτου Τεσόμε.

## Παραπομπές και σημειώσεις


Κατηγορία:Πρόεδροι της Αιθιοπίας
Μέλες Ζενάουι

Ο **Μέλες Ζενάουι** (*መለስ ዜናዊ*, 8 Μαΐου 1955 - 20 Αυγούστου 2012) ήταν πολιτικός της Αιθιοπίας και πρωθυπουργός της χώρας. Ανήλθε στην εξουσία μετά τη νίκη του Λαϊκού Δημοκρατικού Μετώπου (EPRDF) κατά του στρατού του δικτάτορα Μενγκίστου. Ήταν πρόεδρος της χώρας την περίοδο από 28 Μαΐου 1991 έως 22 Αυγούστου 1995. Διορίστηκε πρωθυπουργός στις 22 Αυγούστου του 1995 και έμεινε στη θέση αυτή μέχρι τον θάνατό του στις 20 Αυγούστου 2012.

## Προφίλ
Γεννήθηκε στην Άντουα της Τιγκρέ, στη βόρεια Αιθιοπία. Το πλήρες όνομά του είναι Meles Zenawi Asres. Σπούδασε ιατρική στο Πανεπιστήμιο της Αντίς Αμπέμπα, την περίοδο 1972-1974. Αναγκάστηκε να διακόψει τις σπουδές του για να γίνει μέλος του Μαρξιστικού-Λενινιστικού Συνδέσμου των Τιγκρέ.

Στις 4 Οκτωβρίου 2010 επανεξελέγη από το Κοινοβούλιο πρωθυπουργός της Αιθιοπίας και την επόμενη ημέρα σχημάτισε κυβέρνηση, η οποία εγκρίθηκε και ανέλαβε καθήκοντα αυθημερόν..

Πέθανε στις 20 Αυγούστου 2012 από άγνωστα αίτια, ενώ η κυβέρνηση ανέφερε ως αιτία θανάτου κάποια λοίμωξη.  Μετά το θάνατο του Ζενάουι, υπηρεσιακός πρωθυπουργός ανέλαβε ο αντιπρόεδρος της κυβέρνησης, Χαϊλεμαριάμ Ντεσαλέ.

## Βιβλία
* *The Eritrean Struggle: From Where to Where?* (1980)
* *African Development: Dead Ends and New Beginnings* (2006)
* *Agricultural Development-Led Industrialisation (ADLI) strategy*

## Παραπομπές


Κατηγορία:Πρόεδροι της Αιθιοπίας
Κατηγορία:Δικτάτορες
Κατηγορία:Πρωθυπουργοί της Αιθιοπίας
Τζόνι Ντάνκαν

Ο **Τζόνι Ντάνκαν** (αγγλικά: *Johnny Duncan*, 5 Οκτωβρίου 1938 – 14 Αυγούστου 2006) ήταν Αμερικανός τραγουδιστής της country. Γεννήθηκε στο Τέξας και πέθανε από καρδιακή προσβολή, το 2006.

## Δισκογραφία
* 1973: *Sweet Country Woman* (Columbia 45818)
* 1976: *Thinkin' Of A Rendezvous* (Columbia 10417)
* 1976: *The Best of Johnny Duncan* (Columbia)
* 1977: *It Couldn't Have Been Any Better* (Columbia 10474), *Come A Little Bit Closer* (Columbia 10634)
* 1978: *She Can Put Her Shoes Under My Bed, Anytime* (Columbia 10694)
* 1989: *Greatest Hits* (CBS, Columbia)
* 1998: *Pure Country* (Sony Special Products)
* 1998: *Classic Couintry* (Simitar)
* 2002: *From Tennessee to Taree* (Rollercoaster)
* 2003: *It Couldn't Have Been Any Better* (Collector's Choice Music)

Κατηγορία:Αμερικανοί τραγουδιστές
Κέριντγουεν

Στην ουαλική κελτική μυθολογία, η **Κέριντγουεν** είναι μάγισσα, μητέρα του Ταλιέσιν, του Μόρφραν και μιας όμορφης κόρης, της Crearwy. Σύζυγός της είναι ο Tegid Voel.

Ο Μόρφραν ήταν ανατριχιαστικά άσχημος, οπότε η Κέριντγουεν προσπάθησε να του δώσει σοφία. Σε ένα μαγικό καζάνι ξεκίνησε να φτιάχνει ένα φίλτρο σοφίας, που θα χρειαζόταν ένα χρόνο και μια μέρα για να ετοιμαστεί. Ο τυφλός Μόρντα κρατούσε αναμμένη τη φωτιά κάτω από το καζάνι, ενώ ο Γκουίον, ένα μικρό αγόρι, ανακάτευε το μείγμα. Οι πρώτες τρεις σταγόνες από το μείγμα αυτό έδιναν σοφία και το υπόλοιπο ήταν δηλητήριο. Ανακατεύοντας το φίλτρο, τρεις καυτές σταγόνες έπεσαν πάνω στο χέρι του Γκουίον, ο οποίος ενστικτωδώς από τον πόνο έβαλε το χέρι στο στόμα του, αποκτώντας έτσι μεγάλη σοφία και γνώση.

Η Κέριντγουεν κυνήγησε τον Γκουίον. Αυτός μεταμορφώθηκε σε λαγό κι εκείνη έγινε σκύλος. Αυτός έγινε ψάρι κι έπεσε σε ένα ποτάμι κι εκεί έγινε ενυδρίδα. Μεταμορφώθηκε σε πουλί κι εκείνη τον κυνήγησε σαν γεράκι. Τελικά, ο Γκουίον μεταμορφώθηκε σε ένα σπόρο καλαμπόκι κι η Κέριντγουεν έγινε κότα και τον έφαγε. Όταν έμεινε έγκυος, η Κέριντγουεν ήξερε πως θα γεννιόταν ο Γκουίον, γι' αυτό αποφάσισε να σκοτώσει το βρέφος. Όταν γεννήθηκε, όμως, ήταν τόσο όμορφος που δεν μπορούσε να το κάνει κι έτσι τον πέταξε στον ωκεανό. Το βρέφος σώθηκε κι έγινε ο θρυλικός βάρδος Ταλιέσιν. 

Κατηγορία:Κελτική μυθολογία
Κατηγορία:Θεότητες της μαγείας
Αλφρέδο Στρέσνερ

Ο **Αλφρέδο Στρέσνερ** (*Alfredo Stroessner Matiauda*, 3 Νοεμβρίου 1912 - 16 Αυγούστου 2006) ήταν Παραγουανός στρατιωτικός ηγέτης. Ήταν δικτάτορας της Παραγουάης από το 1954 μέχρι την ανατροπή του από άλλο δικτάτορα, τον Φεβρουάριο του 1989. 

## Βιογραφία
Γεννήθηκε στην Ενκαρνασιόν (*Encarnación*) και ήταν γιος Γερμανού μετανάστη. Σε ηλικία μόλις 17 ετών κατατάχθηκε στο Στρατό. Το 1948, έγινε ταξίαρχος και ήταν ο νεότερος στρατηγός στη Λατινική Αμερική. Το 1954, με στρατιωτικό πραξικόπημα, κατέλαβε την εξουσία και ανέτρεψε τον Πρόεδρο Φεδερίκο Τσάβες (*Federico Chávez*).

Στη διάρκεια της δεκαετίας του 1970 ο στρατηγός Στρέσνερ συνεργάστηκε με τους δικτάτορες Βιδέλα της Αργεντινής και Πινοσέτ της Χιλής στο πλαίσιο της «Επιχείρησης Κόνδορας» για την εξόντωση χιλιάδων αντικαθεστωτικών. Ο Στρέσνερ έδωσε άσυλο σε πολλούς Γερμανούς ναζί, όπως ο διαβόητος Δρ Γιόζεφ Μένγκελε. Εξελέγη πρόεδρος επί 8 συναπτές θητείες (1958, 1963, 1968, 1973, 1978, 1983, 1988). Στις εκλογές αυτές ήταν συχνά ο μόνος υποψήφιος ή είχε γίνει εκτεταμένη νοθεία. Πέθανε εξόριστος στη Βραζιλία στις 16 Αυγούστου 2006.
## Παραπομπές


## Πηγές
* Νεκρολογία στο BBC.
* Paraguay Under Stroessner, του Paul H. Lewis
* Stroessner Era: Authoritarian Rule in Paraguay του Carlos R. Miranda
## Εξωτερικοί σύνδεσμοι

Κατηγορία:Πραξικοπηματίες
Κατηγορία:Στρατιωτικοί
Κατηγορία:Πρόεδροι της Παραγουάης
Κατηγορία:Εξόριστοι πολιτικοί
Τε Αταϊρανγκικαάχου

Η **Τε Αταϊρανγκικαάχου** (23 Ιουλίου 1931 – 15 Αυγούστου 2006) ήταν η μακροβιότερη Βασίλισσα των Μαορί, αυτοχθόνων της Νέας Ζηλανδίας. Στέφθηκε βασίλισσα στις 23 Μαΐου του 1966 και κυβέρνησε τους Μαορί επί 40 έτη. Ο πλήρης τίτλος της ήταν *Te Arikinui Dame Te Atairangikaahu*. Προηγουμένως ήταν γνωστή με το όνομα *Piki Mahuta*. 

Ήταν μοναχοπαίδι του Koroki Mahuta and Te Atairangikaahu Herangi. Απόγονος του πρώτου Βασιλιά των Μαορί, του Potatau, διαδέχθηκε τον πατέρα της, το Βασιλέα Koroki και παντρεύτηκε την Whatumoana Paki και απέκτησαν 7 παιδιά. Το 1970, έγινε η πρώτη Μαορί που έγινε Λαίδη. Δεν ασκούσε συνταγματικά καθήκοντα, όμως έκανε αισθητή την παρουσία της σε αθλητικές και άλλες πολιτιστικές εκδηλώσεις. 

Πέθανε το 2006, υποφέροντας από καρδιακά προβλήματα, στην κατοικία της στο Turangawaewae Marae στην Ngaruawahia. Οι Μαορί κήρυξαν εβδομαδιαίο εθνικό πένθος για τη βασίλισσα.

## Παραπομπές


Αταϊρανγκικαάχου
Αταϊρανγκικαάχου
Διήγημα

Το **διήγημα** είναι λογοτεχνικό είδος σύντομης σε έκταση αφηγηματικής πεζογραφίας. Είναι πιο μικρό από τη νουβέλα και πολύ πιο μικρό από το μυθιστόρημα, αν και τα όρια μεταξύ των τριών αυτών κατηγοριών είναι κάπως υποκειμενικά.
Τα διηγήματα έχουν την τάση να είναι λιγότερο περίπλοκα από ότι τα μυθιστορήματα. Συνήθως επικεντρώνονται σε ένα μόνο επεισόδιο, έχουν μία πλοκή, μικρό αριθμό χαρακτήρων, εκτυλίσσονται σε έναν χώρο, και καλύπτουν σύντομη χρονική περίοδο.

Μεγαλύτερα σε έκταση λογοτεχνικά είδη τείνουν να παρουσιάζουν τα ακόλουθα στοιχεία δομής: έκθεση (η εισαγωγή τόπου, χρόνου και χαρακτήρων), περιπλοκή (το γεγονός της ιστορίας που φέρνει τη σύγκρουση, δράση, κρίση και η καθοριστική στιγμή για τον πρωταγωνιστή και αποφάσεις για περαιτέρω δράση), κλιμάκωση (το σημείο του μεγαλύτερου ενδιαφέροντος σχετικά με τη σύγκρουση και το σημείο της ιστορίας με τη μεγαλύτερη δράση), επίλυση (το σημείο της ιστορίας στο οποίο λύνεται η σύγκρουση) και ηθικό δίδαγμα.

Λόγω της σύντομης του έκτασης, τα διηγήματα σπάνια έχουν την πιο πολύπλοκη δομή των μυθιστορημάτων. Για παράδειγμα, πολλά σύγχρονα διηγήματα δεν κάνουν εισαγωγή στον χώρο και χρόνο που εκτυλίσσεται η ιστορία ή στους χαρακτήρες. Συχνά γίνεται είσοδος εξ εφόδου και η ιστορία αρχίζει με δράση, χωρίς την αναμενόμενη εισαγωγή. Όπως συμβαίνει και με το μυθιστόρημα, η πλοκή του διηγήματος έχει επίσης (συνήθως) κλιμάκωση, κρίση ή σημείο καμπής. Όμως το διήγημα συχνά έχει απότομο και ανοιχτό τέλος, και είναι δυνατό να μην έχει κάποιο ηθικό δίδαγμα.

Δεν είναι πάντοτε εύκολο να προσδιορίσει κάποιος αν ένα αφήγημα είναι *διήγημα*, ή αν είναι *νουβέλα* ή *μυθιστόρημα*. Ένας κλασικός ορισμός του διηγήματος είναι ότι πρόκειται για ανάγνωσμα που μπορεί να διαβάσει κανείς σε μία δόση (άποψη που παρουσιάζεται στο δοκίμιο του Έντγκαρ Άλλαν Πόε *[[Φιλοσοφία της σύνθεσης]]* το 1846). Άλλοι ορισμοί θέτουν μέγιστο αριθμό λέξεων, όμως οι απόψεις ποικίλλουν. 

## Δείτε επίσης
* Λογοτεχνία
* Πεζογραφία
* Μυθιστόρημα
* Νουβέλα
* Ποίηση

Κατηγορία:Πεζογραφία
Απισάι Ιελέμια

Ο **Απισάι Ιελέμια** (*Apisai Ielemia*, 1955-2018) ήταν πολιτικός από το Τουβαλού, ο οποίος υπηρέτησε ως πρωθυπουργός από τις 14 Αυγούστου 2006, οπότε και εγκρίθηκε ο διορισμός του από το Κοινοβούλιο, ως τις 29 Σεπτεμβρίου 2010. Τον Αύγουστο του 2006 κέρδισε τις γενικές εκλογές ως ηγέτης της Αντιπολίτευσης (ανεξάρτητος, καθώς δεν υπάρχουν πολιτικά κόμματα στο κράτος) και συνεπεία αυτού του γεγονότος έγινε αρχηγός της κυβέρνησης. Έγινε επίσης υπουργός Εξωτερικών του νησιωτικού κράτους. Τον Δεκέμβριο του 2007 επισκέφτηκε επίσημα τη Δημοκρατία της Κίνας, συνεχίζοντας την πολιτική των προκατόχων του, που ήταν φιλική απέναντι στην Ταϊβάν.

Ο Ιελέμια ήταν ένας από τους 10 βουλευτές που επανεξελέγησαν στο Κοινοβούλιο έπειτα από τη διεξαγωγή των γενικών εκλογών του Σεπτεμβρίου του 2010.

Πέθανε στις 19 Νοεμβρίου 2018.

## Παραπομπές


Κατηγορία:Πρωθυπουργοί του Τουβαλού
Ρικάρδο Μάνγκε Ομπάμα Νφουμπέα

Ο **Ρικάρδο Μάνγκε Ομπάμα Νφουμπέα** (**Ricardo Mangue Obama Nfubea**) είναι δικηγόρος και πολιτικός από την Ισημερινή Γουινέα, πρωθυπουργός από το 2006. Είναι ο πρώτος πρωθυπουργός στην ιστορία της χώρας που προέρχεται από τη φυλή Φανγκ. Ανήκει στο Δημοκρατικό Κόμμα της Ισημερινής Γουινέας.

Γεννήθηκε γύρω στο 1961. Ακολούθησε σπουδές Πολιτικών Επιστημών στην Ισπανία. Έγινε πρωθυπουργός της χώρας στις 14 Αυγούστου 2006, διαδεχόμενος τον παραιτηθέντα Μιγκέλ Άμπια Μπιτέο Μπορικό. Μάλιστα υπηρέτησε ως αντιπρόεδρος στην κυβέρνηση του προκατόχου του. Στο παρελθόν έχει διατελέσει υπουργός Εργασίας και Παιδείας.

Στις 4 Ιουλίου του 2008 η κυβέρνησή του παραιτήθηκε.

## Παραπομπές


Ομπαμα Νφουμπεα
Μπρούνο Κίρμπι

Ο **Μπρούνο Κίρμπι** (, 28 Απριλίου 1949 - 14 Αυγούστου 2006) ήταν Αμερικανός ηθοποιός.

## Βιογραφία
Γεννήθηκε το 1949 ως Μπρούνο Τζοβάνι Κουιντάτσιολου Τζούνιορ στη Νέα Υόρκη και ήταν κωμικός. Πατέρας του υπήρξε ο επίσης ηθοποιός Μπρους Κίρμπι (1925-2021).

Έπαιξε σε αρκετές ταινίες του σινεμά από την αρχή της καριέρας του στη δεκαετία του 1970 έως τις αρχές του 2000, όπως τα *Καλημέρα Βιετνάμ, [[Τι έκανες μπαμπά στην Άγρια Δύση]], [[Ντόνι Μπράσκο (ταινία)|Ντόνι Μπράσκο]]* κ.ά. Μικρό ρόλο είχε επίσης στον ''Νονό ΙΙ'' το 1974, ο οποίος ήταν από τους πρώτους της μακροχρόνιας καριέρας του.

Παντρεύτηκε την ηθοποιό Λιν Σέλερς τον Σεπτέμβριο του 2003. Απεβίωσε στις 14 Αυγούστου 2006 από λευχαιμία, σε ηλικία 57 ετών.

## Φιλμογραφία

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κίελο

Το **Κίελο** () είναι η πρωτεύουσα του κρατιδίου του Σλέσβιχ-Χόλσταϊν της Γερμανίας. Ο πληθυσμός του ανέρχεται σε 233.244 κατοίκους.

## Ιστορία
Το Κίελο ιδρύθηκε το 1233 ως **Holstenstadt tom Kyle** από τον Άντολφ Δ' του Χόλσταϊν και του χορηγήθηκαν τα προνόμια της πόλης του Λίμπεκ το 1242, από τον γιο του Άντολφ, τον Γιόχαν Α' του Σάουενμπουργκ.

Το Κίελο, η πρωτεύουσα του Χόλσταϊν, ήταν μέλος της χανσεατικής ένωσης από το 1284 έως ότου εκδιώχθηκε το 1518 για υπόθαλψη πειρατών. Το 1431 διοργανώθηκε το *Kieler Umschlag* (εμπορική έκθεση) που εξελίχθηκε στην κεντρική αγορά αγαθών και χρήματος του Σλέσβιχ-Χόλσταϊν μέχρι που άρχισε να χάνει τη σημασία της από το 1850 και μετά. Το πανεπιστήμιο του Κιέλου, το *Christian-Albrechts-Universität, *ιδρύθηκε το 1665 από τον δούκα Christian Albrecht Holstein-Gottorp. Εκεί σπούδασαν και δίδαξαν ο Τέοντορ Μόμσεν και ο Μαξ Πλανκ. Η **Συνθήκη του Κιέλου** ήταν ένας διακανονισμός μεταξύ της Σουηδίας και της Δανίας-Νορβηγίας στις 14 Ιανουαρίου 1814.

Από το 1773 έως το 1864 η πόλη κυβερνήθηκε από τον βασιλιά της Δανίας ως φέουδο της Αγίας Ρωμαϊκής Αυτοκρατορίας ενώ τυπικά ανήκε στη Γερμανία. Αν και η Αγία Ρωμαϊκή Αυτοκρατορία καταργήθηκε το 1806, ο Δανός βασιλιάς συνέχισε να κυβερνά το Κίελο πλέον μόνο μέσω της θέσης του ως δούκα του Χόλσταϊν. Όταν το Σλέσβιχ και το Χόλσταϊν επαναστάτησαν ενάντια στη Δανία το 1848, το Κίελο έγινε η πρωτεύουσα του Σλέσβιχ-Χόλσταϊν μέχρι τη δανέζικη νίκη το 1850.

Κατά τη διάρκεια του δεύτερου πολέμου του Σλέσβιχ το 1864 το Κίελο και το υπόλοιπο Σλέσβιχ καθώς και το Χόλσταϊν κατακτήθηκαν από μια συμμαχία της αυστριακής αυτοκρατορίας και το βασίλειο της Πρωσίας. Ο Πρώσος βασιλιάς Γουλιέλμος I εγκατέστησε τον στόλο της θάλασσας της Βαλτικής της Πρωσίας στο Κίελο αντί στο Ντάντσιχ (σήμερα γνωστό ως Γκντανσκ, Πολωνία). Όταν ο βασιλιάς Γουλιέλμος I της Πρωσίας έγινε αυτοκράτορας της Γερμανίας το 1871 υπέδειξε το Κίελο και το Βιλχελμσχάφεν ως *Reichskrieghafen* ή «αυτοκρατορικά πολεμικά λιμάνια».

Λόγω του νέου της ρόλου ως κύρια ναυτική βάση της Γερμανία, ο πληθυσμός της πόλης αυξήθηκε γρήγορα στα επόμενα έτη: Από 18.770 το 1864 σε περίπου 200.000 το 1910. Ένα μεγάλο μέρος του παλαιού κέντρου της πόλης και άλλα περίχωρα ισοπεδώθηκαν και επαναξιοποιήθηκαν για τη νέα πόλη.

Το 1946 το Κίελο έγινε η έδρα της κυβέρνησης για το Σλέσβιχ-Χόλσταϊν, και έγινε επίσημα η πρωτεύουσα το 1972.

* Ο αστεροειδής **[[470 Κίλια]]** (470 Kilia), που ανακαλύφθηκε το 1901, πήρε το όνομά του από το λιμάνι αυτό.

## Οικονομία
Το Κίελο είναι η έδρα της *HDW Howaldtswerke Deutsche Werft GmbH*, ναυπηγείου από το 1838 που φημίζεται για την κατασκευή υποβρυχίων. Η HDW κατασκεύασε το πρώτο γερμανικό υποβρύχιο *Brandtaucher* το 1850. Σήμερα είναι θυγατρική της ThyssenKrupp Marine Systems, και είναι το μεγαλύτερο γερμανικό ναυπηγείο.

## Παραπομπές


## Εξωτερικοί σύνδεσμοι

* kiel.de
* KielWiki
* bars, restaurants, pubs
* webcams
* kiel4kiel

Κατηγορία:Πόλεις του Σλέσβιχ-Χόλσταϊν
Κατηγορία:Μέλη της Χανσεατικής Ένωσης
Κεντροαφρικανική Δημοκρατία

Η **Κεντροαφρικανική Δημοκρατία** (, σάνγκο: *Ködörösêse tî Bêafrîka*) είναι χώρα στην Κεντρική Αφρική. Συνορεύει με το Τσαντ στον Βορρά, το Σουδάν στα βορειοανατολικά, το Νότιο Σουδάν στα ανατολικά, τη Δημοκρατία του Κονγκό και τη Λαϊκή Δημοκρατία του Κονγκό στον Νότο, και το Καμερούν στα δυτικά. Ο πληθυσμός είναι 6.470.307 κάτοικοι, σύμφωνα με επίσημη εκτίμηση για το 2024.

## Οικονομία
Το μισό σχεδόν του εξαγωγικού εμπορίου της δημοκρατίας αντιπροσωπεύουν οι ίνες βαμβακιού και ο καφές. Κύριες χώρες εισαγωγής των προϊόντων αυτών είναι η Γαλλία, αρκετές δυτικοευρωπαϊκές χώρες και οι Ηνωμένες Πολιτείες.Στα εξαγώγιμα προϊόντα περιλαμβάνονται οι αραχίδες, η ξυλεία, το ελαστικό, το φοινικέλαιο, μικρές ποσότητες διαμαντιών και χρυσού. Εισάγονται κυρίως μηχανήματα, βαμβακερά υφάσματα και οχήματα.Υπάρχουν επίσης, βυρσοδεψεία και εργοστάσια παραγωγής φυτικών ελαίων, σαπωνοποιεία και ζυθοποιεία.Στις περιοχές των τροπικών δασών υπάρχουν αρκετά πριονιστήρια.
Εκτός του φράγκου CFA, ως νόμισμα χρησιμοποιείται και το Bitcoin (XBT) από τις 27 Απριλίου 2022.

## Πολιτική
Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. Το 2011 πρόεδρος επανεξελέγη ο Φρανσουά Μποζιζέ και πρώτο κόμμα στο κοινοβούλιο η Εθνική Συσπείρωση "Kwa Na Kwa". Το 2013 αναζωπυρώθηκαν οι εθνοτικές συγκρούσεις, με αποτέλεσμα να παραιτηθεί (2014) ο πρόεδρος Μισέλ Ντζοτοντιά, ο οποίος είχε ανατρέψει τον Μποζιζέ. Υπηρεσιακή πρόεδρος εξελέγη από τη μεταβατική εθνοσυνέλευση η Κατρίν Σαμπά-Πανζά, η οποία έγινε και η πρώτη γυναίκα στο ύπατο αξίωμα στη χώρα. Μετά τις προεδρικές εκλογές του 2015-16 νέος πρόεδρος εξελέγη ο Φοστέν-Αρσάνζ Τουαντερά.

## Δημογραφία
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2023 του Τμήματος Οικονομικών και Κοινωνικών Θεμάτων των Ηνωμένων Εθνών, ήταν 57,4 έτη (55,3 έτη για τους άνδρες και 59,3 έτη για τις γυναίκες) ενώ η διάμεση ηλικία ήταν τα 14,3 έτη.

## Μεταφορές
Η οδήγηση γίνεται στα δεξιά.

## Βιβλιογραφία
* Χώρες και Λαοί, τόμος 1, Εκδόσεις ΔΟΜΙΚΗ, σελ. 251

## Παραπομπές


## Εξωτερικοί σύνδεσμοι

* Αφρική
* Κεντρική Αφρική


Κατηγορία:Περίκλειστα κράτη
Κατηγορία:Κράτη μέλη των Ηνωμένων Εθνών
Ντέιρντρε

Η **Ντέιρντρε** (ιρλ. *Deirdre* ή *Derdriu*) είναι η τραγικότερη ηρωίδα στην ιρλανδική μυθολογία. Η ιστορία της αποτελεί τμήμα του Κύκλου του Όλστερ.

Η Ντέιρντρε ήταν η κόρη του Φέλιμ μακ Νταλ (Fedlimid mac Daill), ενός βάρδου στην αυλή του βασιλιά Κόνορ (Conchobar mac Nessa). Όταν γεννήθηκε, ο δρυΐδης Κάθμπαντ προφήτεψε ότι θα ήταν πανέμορφη, ότι βασιλιάδες κι άρχοντες θα πολεμούσαν για χάρη της και οι τρεις δυνατότεροι πολεμιστές του Όλστερ θα ωθούνταν στην εξορία για αυτήν. Ο βασιλιάς του Όλστερ Κόνορ αποφάσισε να τη μεγαλώσει ο ίδιος σε απομόνωση και να την παντρευτεί όταν θα είχε μεγαλώσει. Ωστόσο, η Ντέιρντρε γνώρισε και ερωτεύτηκε το Νάσι (Naoise), έναν όμορφο νεαρό πολεμιστή, και με τα δυο του αδέρφια κατέφυγαν στη Σκωτία. Όπου και να πηγαίνανε, όμως, τους κυνηγούσε ο Κόνορ για να σκοτώσει το Νάσι και τα αδέρφια του, ώστε να γίνει δική του η Ντέιρντρε.

Το ζευγάρι έφτασε τελικά σε ένα απομονωμένο νησί, τους βρήκε όμως ο βασιλιάς κι έστειλε το Φέργκους με το μήνυμα ότι μπορούσαν να γυρίσουν ασφαλείς στο Όλστερ, όπου και τέθηκαν κάτω από την προστασία του Φέργκους και έμειναν προσωρινά στον πύργο της Αδελφότητας των Κόκκινων Ιπποτών. Στο δρόμο της επιστροφής,  ο Κόνορ έστειλε κατασκόπους για να μάθει αν η Ντέιρντρε είχε μείνει ακόμη όμορφη. Όταν επέστρεψαν, ο Νάσι και τα αδέρφια του αντιμετώπισαν τον Κόνορ και το στρατό του και βρήκαν το θάνατο από το ακόντιο του Έογκαν, βασιλιά του Φέρνμαγκ. 

Απογοητευμένος από το μίσος της Ντέιρντρε για εκείνον, ο βασιλιάς Κόνορ την προσέφερε στον ίδιο τον Έογκαν, που είχε σκοτώσει τον αγαπημένο της. Η Ντέιρντρε αυτοκτόνησε πηδώντας από το άρμα της πάνω σε βράχια ή, σύμφωνα με άλλη εκδοχή της ιστορίας, πέθανε από θλίψη.

Ντειρντρε
Ντειρντρε
Όγμα

Στην Κελτική μυθολογία, ο **Όγμα**, ρήτορας και υπερασπιστής των Τουάθα ντε Ντανάν, είναι ο θεός της γνώσης και της έμπνευσης. Είναι γιος της θεάς Ντάνου και του θεού Ντάγκντα. Λέγεται ότι αυτός ανακάλυψε το πρώιμο ιρλανδικό αλφάβητο, γνωστό ως Αλφάβητο Όγκχαμ. Αναπαρίσταται ως γέρος σοφός, με ρούχα από τομάρια ζώων και χρυσές αλυσίδες να βγαίνουν από το στόμα του. Σκοτώθηκε στη Δεύτερη Μάχη της Μόι Τούραχ (**Magh Tuiredh**), όταν πήρε το σπαθί του Μπάλορ.

Κατηγορία:Κελτική μυθολογία
Κατηγορία:Θεότητες της γνώσης
Κεντάινιαϊ

thumb|200px|Κεντάινιαϊ
Η **Κεντάινιαϊ** (λιθουανικά: *Kėdainiai* ) είναι μια από τις παλιότερες πόλεις της Λιθουανίας και απέχει 51 χλμ από το Κάουνας. Ανήκει στην επαρχία Κάουνας και έχει 32.048 κατοίκους.

Η πόλη βρίσκεται στο κεντρικό τμήμα της χώρας, στον ποταμό Νεβέζις.

Αναφέρεται για πρώτη φορά το 1372 στο Λιβονιανό Χρονικό του Χέρμαν ντε Βάρτμπερτζ. Η Παλιά Πόλη χρονολογείται από το 17ο αιώνα.

## Ονομασία
Η πόλη είναι γνωστή με διάφορα ονόματα σε άλλες γλώσσες: Κιεϊντάνι (Kiejdany) στα πολωνικά, Κέινταν (קיידאן) στα γίντις και Κεντάνεν στα γερμανικά, με πολλές άλλες παραλλαγές (π.χ. Keidany, Kuidany, Kidainiai).

## Ιστορία
Η περιοχή ήταν θέατρο πολλών μαχών κατά τον "Ευρωπαϊκό Κατακλυσμό", την περίοδο του 17ου αιώνα όπου λάμβανε χώρα ο πόλεμος μεταξύ Σουηδίας και Πολωνο-Λιθουανικής Κοινοπολιτείας. Το 1655, υπογράφηκε μια βραχύχρονη συνθήκη με τη Σουηδία από δυο μέλη της οικογένειας Ράτζιβιλ στο κάστρο του Κεντάινιαϊ. Αν και ερείπια απομένουν από το κάστρο αυτό, η κρύπτη της καλβινιστικής εκκλησίας φιλοξενεί το οικογενειακό μαυσωλείο. 

Στα τέλη του 16ου και στις αρχές του 17ου αιώνα, κατέφτασαν στην περιοχή Σκώτοι Προτεστάντες. Η κοινότητα απέκτησε επιρροή στην πόλη, που κράτησε μέχρι τα μέσα του 19ου αιώνα.

## Σύγχρονη εποχή
Τον Ιούλιο του 1941, κατά τη γερμανική κατοχή της Λιθουανίας, 83 άνδρες και 12 γυναίκες Εβραίοι, 14 Ρώσοι Κομμουνιστές, 15 Λιθουανοί κομμουνιστές και ένας Ρώσος κομισάριος εκτελέστηκαν στο Κεντάινιαϊ. 

Κατά τον Ψυχρό Πόλεμο, στην πόλη έδρευε αεροπορική βάση του σοβιετικού στρατού. 

Η πόλη έμεινε γνωστή για τις φαρμακοβιομηχανίες της. 

## Παραπομπές

## Πηγές

*http://www.kedainiai.lt/ 
*Kedainiai History 

Κατηγορία:Πόλεις της Λιθουανίας
Σκοπιανοί

Ο όρος **Σκοπιανοί** μπορεί να αναφέρεται:

* Στους κατοίκους της πόλης των Σκοπίων, πρωτεύουσας της Βόρειας Μακεδονίας
* Στη μειωτική ονομασία που δίνεται στην Ελλάδα στους Σλαβομακεδόνες
Καλημέρα (αποσαφήνιση)

Ο όρος **Καλημέρα** μπορεί να έχει της εξής έννοιες:

*Καλημέρα, συνηθισμένος χαιρετισμός.
*Καλημέρα (πόλη), μια πόλη στο Νομό Απουλίας, στην Κάτω Ιταλία.
Κύμη (αποσαφήνιση)

Με το όνομα **Κύμη** είναι γνωστά τα εξής μέρη:

*Κύμη, κωμόπολη και λιμάνι του νομού Ευβοίας
*Κύμη Ροδόπης, χωριό του νομού Ροδόπης
*Κύμη Αιολίδας, αρχαία πόλη της Αιολίδας
*Κύμη (Μεγάλη Ελλάδα), αρχαία πόλη της Κάτω Ιταλίας, αποικία των Ευβοέων

Κατηγορία:Αποσαφηνίσεις ελληνικών τοπωνυμίων
Φρανθίσκο Πατσέκο

Ο **Φρανθίσκο Πατσέκο** (*Francisco Pacheco del Río*, 1564 - 27 Νοεμβρίου 1644) ήταν Ισπανός ζωγράφος και ιστορικός της τέχνης, γνωστός περισσότερο ως δάσκαλος του Ντιέγο Βελάθκεθ αλλά και συγγραφέας της πραγματείας *Arte de la pintura* (1649), από την οποία αντλούμε σήμερα πληροφορίες για την ισπανική ζωγραφική του 17ου αιώνα καθώς και βιογραφικές πληροφορίες για καλλιτέχνες της εποχής.   

## Βιογραφία
Σε νεαρή ηλικία εγκαταστάθηκε στη Σεβίλλη, που αποτελούσε σημαντικό καλλιτεχνικό κέντρο κατά το 17ο αιώνα, και υπήρξε μαθητής του Λουίς Φερνάντεθ. Περίπου το 1611 ταξίδεψε στη Μαδρίτη και στο Τολέδο, όπου μελέτησε τα έργα του Δομήνικου Θεοτοκόπουλου και αργότερα επέστρεψε στη Σεβίλλη ιδρύοντας μία ακαδημία ζωγραφικής. Ως δάσκαλος υπήρξε υπέρμαχος της ακρίβειας στην αναπαράσταση θρησκευτικών θεμάτων, γεγονός που συνδέεται και με την ιδιότητά του ως συμβούλου της Ιεράς Εξέτασης σε καλλιτεχνικά ζητήματα, από το 1619. Ο Πατσέκο παρότρυνε πιθανά και τον Βελάθκεθ να καταπιαστεί με θρησκευτικά θέματα και σε αυτόν ίσως οφείλονται ορισμένες από τις ολιγάριθμες θρησκευτικές συνθέσεις που τελικά φιλοτέχνησε. Αν και ο Βελάθκεθ υπήρξε ο διασημότερος μαθητής του Πατσέκο, θεωρείται πως εν γένει ελάχιστα επηρεάστηκε από το έργο του δασκάλου του.  

## Παραπομπές


## Βιβλιογραφία
*"Pacheco, Francisco." *Encyclopædia Britannica*. 2006.  Ανακτήθηκε 19 Αυγούστου 2006

## Εξωτερικοί σύνδεσμοι
* 

Κατηγορία:Ισπανοί ζωγράφοι
Κατηγορία:Ιστορικοί της τέχνης
Κατηγορία:Ισπανοί συγγραφείς
Φρανθίσκο ντε Ερρέρα ο Πρεσβύτερος

Ο **Φρανθίσκο ντε Ερρέρα** (*Fransisco de Herrera*, περ. 1576-1656) ήταν διακεκριμένος Ισπανός ζωγράφος και χαράκτης, γνωστός και ως «ο Πρεσβύτερος» (*El Viejo*) προκειμένου να διακρίνεται από τον γιο του Φρανθίσκο ντε Ερρέρα τον Νεότερο, ο οποίος ήταν επίσης ζωγράφος. 

Ο Ερρέρα γεννήθηκε στην πόλη της Σεβίλλης ενώ περίπου το 1638 εγκαταστάθηκε στη Μαδρίτη, όπου πέθανε το 1656. Υπήρξε πιθανώς ο πρώτος δάσκαλος του Ντιέγο Βελάθκεθ στη Σεβίλλη, για ένα σύντομο χρονικό διάστημα πριν μαθητεύσει κοντά στον Φρανθίσκο Πατσέκο. Τα έργα του Ερρέρα, κυρίως θρησκευτικής θεματολογίας, σηματοδοτούν την περίοδο μετάβασης από το μανιερισμό στο μπαρόκ.  


File:San_Cosme_o_autorretrato_de_Francisco_de_Herrera_el_Viejo_(Museo_Lázaro_Galdiano,_Madrid).jpg|*Άγιος Κοσμάς* (αυτοπροσωπογραφία ;), 1620-25, Μαδρίτη, Museo Lázaro Galdiano
File:San_Buenaventura_recibe_el_hábito_de_San_Francisco,_por_Francisco_de_Herrera_el_Viejo.jpg|*Ο Άγιος Μποναβεντούρα εισέρχεται στο τάγμα των Φραγκισκανών*, 1628, Μαδρίτη, Μουσείο του Πράδο
File:Francisco_de_Herrera_(I)_-_The_Holy_Family_-_WGA11376.jpg|*Η Αγία Οικογένεια*, 1637, Μπιλμπάο, Museo de Bellas Artes
File:Francisco_de_Herrera_(I)_-_St_Basil_Dictating_His_Doctrine_-_WGA11378.jpg|*Ο Άγιος Βασίλειος υπαγορεύει το δόγμα του*, 1654, Παρίσι, Μουσείο του Λούβρου   
File:Francisco_Herrera,_'The_Elder'_-_Epiphany_-_Google_Art_Project.jpg|*Η προσκύνηση των Μάγων*, 1653, Βαρκελώνη, Museu Nacional d'Art de Catalunya
File:Francisco_Herrera_d._Ä._001.jpg|*Ο άνθρωπος που κατασκευάζει σκούπες*, Αβινιόν, Fondation Calvet
File:Multiplicación_de_los_panes_y_los_peces,_de_Francisco_de_Herrera_el_Viejo_(Real_Academia_de_Bellas_Artes_de_San_Fernando).jpg|*Ο πολλαπλασιασμός των άρτων και των ιχθύων*, Μαδρίτη, Museo de la Academia de San Fernando 


## Παραπομπές


## Εξωτερικοί σύνδεσμοι
*
*"Herrera, Francisco, the Elder.", *Encyclopædia Britannica*. 2006. 

Κατηγορία:Ισπανοί ζωγράφοι
Κατηγορία:Ισπανοί χαράκτες
Μελίτα το Φλογερό Κορίτσι

***Μελίτα το Φλογερό Κορίτσι*** είναι τηλενουβέλλα από την Αργεντινή. Ο πρωτότυπος τίτλος είναι *Kachorra* που σημαίνει *κουταβάκι*. Στη σειρά πρωταγωνιστεί η Νατάλια Ορέιρο.

Το 2002 μεταδόθηκε στην Ελλάδα από το Star Channel μεταγλωττισμένη και παράλληλα στην Κύπρο από το Ρικ Δυο με υπότιτλους.

## Υπόθεση

Η Μελίτα είναι ένα απλό κορίτσι της επαρχίας που μια μέρα κατά λάθος μπλέκεται σε ένα έγκλημα. Υπεύθυνοι του εγκλήματος είναι στην πραγματικότητα το αγόρι της και μία φίλη του, με την οποία διατηρεί σχέση. Η σχέση αυτή ξεκίνησε, όσο η Μελίτα βρισκόταν στην έπαυλη της οικογενείας Μοράβια, η οποία αποτελείται από πλούσιους επιχειρηματίες. Άθελά της θα καταλάβει πως ο πραγματικός έρωτάς της είναι εκεί. Είναι το αφεντικό, ο μεγάλος αδερφός της οικογένειας, ο Βruno ο οποίος διατηρούσε σχέση με μια κοπέλα, τη Νάδια.

## Εξωτερικοί σύνδεσμοι
*Jumptv.com: Kachorra
*Kachorra στο IMDb

Κατηγορία:Τηλενουβέλες
Κατηγορία:Αργεντίνικες τηλεοπτικές σειρές
Χημικό σύμβολο

Τόσο στη Φυσική όσο και στη Χημεία ως **Χημικό Σύμβολο** νοείται ο λατινογράμματος κωδικός που συμβολίζει κάθε χημικό στοιχείο.

Είναι σήμερα γνωστό πως σ΄ όλο τον κόσμο οι επιστήμονες, και όχι μόνο, χρησιμοποιούν κοινά αποδεκτά σύμβολα των χημικών στοιχείων τόσο για λόγους συντομίας όσο και για λόγους αποφυγής σύγχυσης. Αρκετά από αυτά τα σύμβολα συνίστανται από ένα λατινικό γράμμα ή και δύο, π.χ. το γράμμα **[[Οξυγόνο|Ο]]** για το οξυγόνο, το **[[Άζωτο|Ν]]** για το άζωτο, το **[[Χλώριο|Cl]]** για το χλώριο, το **[[Νικέλιο|Νi]]** για το νικέλιο κλπ.

Τα περισσότερα αυτών των συμβόλων προέρχονται από τον αγγλικό όρο του αντίστοιχου στοιχείου, ενώ άλλα από τις ελληνικές ή λατινικές ή και αραβικές ονομασίες των στοιχείων. Παράδειγμα ο σίδηρος που συμβολίζεται με το **[[σίδηρος|Fe]]** που προέρχεται από την λατινική ονομασία “ferrum”.

* Ο αντίστοιχος κωδικός για τις χημικές ενώσεις καλείται χημικός τύπος.

## Δείτε επίσης
* Περιοδικός πίνακας

Σύμβολο
Κατηγορία:Σύμβολα
Αλκαλικές γαίες

μικρογραφία|Οι αλκαλικές γαίες βηρύλλιο (Be), μαγνήσιο (Mg), ασβέστιο (Ca), στρόντιο (Sr), βάριο (Ba) και ράδιο (Ra))
Στη χημεία, **αλκαλικές γαίες** ονομάζονται τα ακόλουθα έξι χημικά στοιχεία: βηρύλλιο (**Be**), μαγνήσιο (**Mg**), ασβέστιο (**Ca**), στρόντιο (**Sr**), βάριο (**Ba**) και ράδιο (**Ra**). 

Οι αλκαλικές γαίες σχηματίζουν την «Ομάδα ΙΙA» ή «2η Ομάδα» (δεύτερη από αριστερά) χημικών στοιχείων στον Περιοδικό πίνακα. Τα στοιχεία αυτής της ομάδας διατηρούν στην εξωτερική στιβάδα (ή εξωτερικό φλοιό) από δύο ηλεκτρόνια με συνέπεια να καθίστανται λιγότερο δραστικά από τα αλκάλια. Όπως και τα αλκάλια όμως, αντιδρούν με το νερό και σχηματίζουν υδροξείδια. Το πιο γνωστό από αυτά είναι το υδροξείδιο του ασβεστίου, γνωστό στην οικοδομή ως «ασβέστης». Οι Αλκαλικές γαίες έχουν πάντοτε αριθμό οξείδωσης  (Α.Ο.)  +2. Με αποτέλεσμα ο αριθμός Z του βηρυλλίου να είναι 4

## Δείτε επίσης
* Άτομο
* Χημική ένωση
* Αλκάλια

*
Διαμεταγωγή

Στην πληροφορική καλούμε **διαμεταγωγή** ή **ρυθμαπόδοση** ή **ταχύτητα μεταφοράς πληροφορίας** τον χρονικό ρυθμό με τον οποίον ένας υπολογιστής, ένα δίκτυο υπολογιστών ή ένα υποσύστημα ενός υπολογιστή αποστέλλει ή λαμβάνει δεδομένα. Αποτελεί λοιπόν ένα καλό μέτρο της χωρητικότητας ενός τηλεπικοινωνιακού καναλιού ή μίας επικοινωνιακής σύνδεσης. Οι συνδέσεις στο Διαδίκτυο συνήθως χαρακτηρίζονται από τον ρυθμός μπιτ τους(throughput), δηλαδή πόσα μπιτ μεταδίδονται μέσω αυτών των συνδέσεων σε ένα δευτερόλεπτο (bits/sec  ή bps, *bits per second*).

## Δείτε επίσης
* Χρόνος αδράνειας

Κατηγορία:Δίκτυα υπολογιστών
Κατηγορία:Τηλεπικοινωνίες
Χρόνος αδράνειας

**Χρόνο αδράνειας** ή **λανθάνοντα χρόνο** ή **χρόνο απόκρισης** καλούμε την χρονική καθυστέρηση ανάμεσα στην στιγμή που ξεκινάει να δουλεύει ένα σύστημα, πιθανώς έπειτα από εξωτερικό ερέθισμα, και στην στιγμή που γίνεται ορατό στο περιβάλλον το αποτέλεσμα της λειτουργίας του συστήματος. Η λέξη *λανθάνων* υποδηλώνει το γεγονός ότι κατά την περίοδο αυτή το αποτέλεσμα είναι ακόμα *κρυφό*, *δυνητικό*, όχι ακόμα παρατηρήσιμο.

## Δείτε επίσης
*λανθάνων χρόνος προσπέλασης μνήμης
*Λανθάνων χρόνος περιστροφής
*σύστημα
*κυβερνητική

Κατηγορία:Τηλεοπτική τεχνολογία
Κατηγορία:Αυτοματισμός
Υπερβαθμωτός επεξεργαστής

μικρογραφία|300px|δεξιά|Απλή υπερβαθμωτή διοχέτευση. Αποστέλλει προς εκτέλεση δύο εντολές (dispatch width = 2).

Ένας **υπερβαθμωτός** (αγγλικά: superscalar) επεξεργαστής χρησιμοποιεί πολλές ανεξάρτητες διοχετεύσεις εντολών επιτυγχάνοντας παραλληλισμό στην εκτέλεση των εντολών. Έτσι μια χρονική στιγμή σε κάθε διοχέτευση μπορεί να εκτελείται και διαφορετική εντολή. Ένας υπερβαθμωτός επεξεργαστής εκτελεί περισσότερες από μία εντολές κατά την διάρκεια ενός κύκλου ρολογιού, εκδίδοντας ταυτόχρονα πολλαπλές εντολές σε πολλαπλά δομικά στοιχεία του επεξεργαστή. Ο επεξεργαστής μπορεί να εκτελέσει παράλληλα πολλές, ανεξάρτητες μεταξύ τους εντολές μηχανής, ενώ εντολές που επηρεάζουν η μία την άλλη εκτελούνται ακολουθιακά. Κάθε δομικό στοιχείο δεν βρίσκεται σε διαφορετικό πυρήνα επεξεργαστή. Υπάρχουν πολλαπλά δομικά στοιχεία σε έναν επεξεργαστή.

Συνήθως ένας επεξεργαστής είναι ταυτόχρονα υπερβαθμωτός αλλά χρησιμοποιεί και αρχιτεκτονική διοχέτευσης. Παρ' όλα αυτά η διοχέτευση και η υπερβάθμβωση θεωρούνται διαφορετικές τεχνικές βελτίωσης της απόδοσης.

Το μείζον πρόβλημα της εκτέλεσης πολλαπλών εντολών μηχανής σε μια υπερβαθμωτή αρχιτεκτονική είναι ο χειρισμός των εξαρτήσεων δεδομένων. Αν δεν γίνει αποτελεσματικός χειρισμός των εξαρτήσεων, είναι δύσκολο να επιτευχθεί εκτέλεση περισσότερων από μία εντολή ανά κύκλο ρολογιού.

## Χαρακτηριστικά
Τα βασικά χαρακτηριστικά ενός επεξεργαστή υπερβαθμωτής αρχιτεκτονικής είναι τα παρακάτω:
* ο αριθμός των εντολών μηχανής που βρίσκονται σε αναμονή, από τις οποίες αυτές που είναι έτοιμες επιλέγονται για έκδοση (window size)
* ο αριθμός των εντολών μηχανής που μπορούν να αποσταλούν για εκτέλεση σε κάθε κύκλο μηχανής (dispatch/issue width).

## Δείτε Επίσης
* σωλήνωση (pipeline)
* παραλληλισμός (υπολογιστές)
* αρχιτεκτονική υπολογιστών

## Παραπομπές


Κατηγορία:Αρχιτεκτονική υπολογιστών
Κιβέρι

*Κιβέρι Αργολίδας, χωριό της Αργολίδας
*Κιβέρι Βοιωτίας, εγκαταλειμμένο χωριό της Βοιωτίας

Κατηγορία:Αποσαφηνίσεις ελληνικών τοπωνυμίων
Νιούπορτ

Το **Νιούπορτ** (, ουαλικά: *Casnewydd*) είναι πόλη της νότιας Ουαλίας, στο Ηνωμένο Βασίλειο. Το 2005, ο πληθυσμός της ήταν 139.600. Η πόλη είναι ευρέως γνωστή για τις γέφυρές της επί του ποταμού Usk που τη διασχίζει. Το Νιούπορτ έχει ένα όλο και περισσότερο δημοφιλές πανεπιστήμιο με περίπου 10.000 σπουδαστές. Επίσης, έχει βιομηχανικό παρελθόν, αλλά τα τελευταία χρόνια πολλά άτομα απασχολούνται με την ηλεκτρονική και τους υπολογιστές. 

## Εξωτερικοί σύνδεσμοι

* 

Κατηγορία:Πόλεις της Ουαλίας
Βηρυτός

Η **Βηρυτός** () είναι πρωτεύουσα του Λιβάνου. Είναι το κεντρικό λιμάνι και η μεγαλύτερη πόλη του Λιβάνου. Αποκαλούνταν και «Παρίσι της Μέσης Ανατολής» λόγω της διεθνούς ατμόσφαιρας που τη διαπνέει. Γεωγραφικά, βρέχεται από τη Μεσόγειο, είναι κάτω από τα βουνά του Λιβάνου, και έχει περίπου 2 εκατομμύρια κατοίκους. Κατά τον εμφύλιο πόλεμο μεταξύ του σφετεριστού του θρόνου και στρατηγού Διοδότου Τρύφωνος και του Αντιόχου Ζ΄ Σιδήτη, ο πρώτος κατέστρεψε την πόλη το 140 π.Χ. Αργότερα ο Αντίοχος Ζ΄ την επανίδρυσε ως **Λαοδίκεια η εν Φοινίκη**, τιμώντας τη Λαοδίκη, μητέρα του Σελεύκου Α'. 

Είναι έδρα πολλών διεθνών οργανισμών, όπως της Οικονομικής και Κοινωνικής Επιτροπής των Ηνωμένων Εθνών για τη Δυτική Ασία (ESCWA), ενώ ο Διεθνής Οργανισμός Εργασίας και η Ουνέσκο, μαζί με την Ένωση Αραβικών Αερομεταφορέων επίσης έχουν την έδρα τους στη Βηρυτό καλύπτοντας τις αραβικές χώρες.

Επίσης εκεί εδρεύει το Αμερικάνικο Πανεπιστήμιο της Βηρυτού, γνωστό και ως AUB.

Τουριστικά αξιοθέατα της περιοχής αποτελούν το Εθνικό Μουσείο, ο ορθόδοξος καθεδρικός ναός του Αγίου Γεωργίου, το τζαμί Μοχάμεντ Αλ Αμίν, η ρωμαϊκή αγορά και το Μουσείο Πετρωμάτων. 

Στις 4 Αυγούστου 2020 συνέβη μεγάλη καταστροφική φονική έκρηξη στη Βηρυτό, με τους νεκρούς επί του παρόντος να ανέρχονται στους 157 και τους τραυματίες σε 5.000. Επικράτησε πανικός, ενώ η έκρηξη έγινε αισθητή ακόμα και στην Κύπρο. Μάλιστα οι κάτοικοι αρχικά είχαν την εντύπωση ότι έγινε σεισμός μεγέθους 4,5 Ρίχτερ. Καταστράφηκαν πολλά κτήρια και ιδιαίτερα το λιμάνι της Βηρυτού, όπου βυθίστηκε ένα κρουαζιερόπλοιο. Λόγω της έκτασης της καταστροφής και της συνακόλουθης ανθρωπιστικής κρίσης στη χώρα η Ευρωπαϊκή Ένωση αποφάσισε την αποστολή οικονομικής βοήθειας ύψους 33 εκ. ευρώ στον Λίβανο.

## Αδελφοποιημένες πόλεις
* : Αθήνα
* : Παρίσι
* : Γερεβάν
* : Κουβέιτ
* : Μασσαλία
* : Ντουμπάι
* : Λυών
* : Μόσχα
* : Κεμπέκ
* : Βαγδάτη
* : Ανατολική Ιερουσαλήμ
* : Δαμασκός
* : Λος Άντζελες
* : Κωνσταντινούπολη

## Δείτε επίσης
* Εθνική βιβλιοθήκη του Λιβάνου

## Παραπομπές


## Εξωτερικοί σύνδεσμοι

* 
* Επίσημη Ιστοσελίδα της Βηρυτού.

Κατηγορία:Λίβανος
Κατηγορία:Πόλεις του Λιβάνου
Κατηγορία:Πρωτεύουσες της Ασίας
Ήπια επιστημονική φαντασία

Η **ήπια επιστημονική φαντασία** ή **ήπια ΕΦ** είναι είδος επιστημονικής φαντασίας που η θεματική και η πλοκή της τείνει να επικεντρώνεται στους ανθρώπινους χαρακτήρες, στις σχέσεις μεταξύ τους και στα αισθήματά τους, παρά στις τεχνολογικές λεπτομέρειες και στους νόμους της Φυσικής. Επιπρόσθετα, η *επιστήμη* στην ήπια ΕΦ συχνά είναι στο βασίλειο του εξωπραγματικού και του απίθανου για τους σημερινούς επιστήμονες. Η τηλεπάθεια είναι ένα κοινό παράδειγμα.

Ονομάζεται **ήπια** γιατί βασίζεται συνήθως και αντλεί ιδέες από τις «ήπιες» επιστήμες, όπως φιλοσοφία, ψυχολογία, πολιτική επιστήμη, ανθρωπολογία και κοινωνιολογία, αντί για τις «σκληρές» θετικές επιστήμες. Ο όρος δημιουργήθηκε αρχικά για να περιγράψει το μυθιστόρημα Ντιουν (Dune) του 1965, αλλά είχαν ήδη προϋπάρξει αφηγήματα τα οποία μπορούν να περιγραφούν ως ήπια ΕΦ.

Ηπια επιστημονικη
Μαρία Καρασταμάτη

Η **Μαρία Καρασταμάτη** (10 Δεκεμβρίου 1984) είναι Ελληνίδα αθλήτρια. 

Συμμετείχε στους Ολυμπιακούς Αγώνες της Αθήνας με την ομάδα σκυταλοδρομίας 4Χ100, έχοντας ατομικό ρεκόρ 11.48 από τους Βαλκανικούς Αγώνες όπου πήρε τη 2η θέση, χωρίς ωστόσο να διακριθεί.

Το 2005, εξασφάλισε τη συμμετοχή της για το Πανευρωπαϊκό Πρωτάθλημα Κλειστού Στίβου που διεξήχθη στη Μαδρίτη. Ξεκίνησε τις προσπάθειές της στην 3η προκριματική σειρά τω 60μ., όπου τερμάτισε 2η σε 7.25, που ήταν ο 3ος χρόνος του προκριματικού. Στη συνέχεια, αγωνίστηκε στην 1η ημιτελική σειρά, όπου σημείωσε νέο ατομικό ρεκόρ με 7.19 καταλαμβάνοντας την 1η θέση και πετυχαίνοντας τη 2η επίδοση του ημιτελικού, πίσω μόνο από την έτερη Ελληνίδα αθλήτρια, τη Γεωργία Κοκλώνη. Στην πρώτη της, λοιπόν, συμμετοχή σε μεγάλους αγώνες κατάφερε την πρόκριση στον τελικό του αγωνίσματός της. Στον τελικό, πήρε την 3η θέση και το χάλκινο μετάλλιο με επίδοση 7.25, πίσω από τη Βελγίδα Κιμ Γκεβέρτ και τη Γεωργία Κοκλώνη, που κατέκτησε το αργυρό μετάλλιο.

Την ίδια χρονιά, σημείωσε ατομικό ρεκόρ στα Παπαφλέσσεια με 11.31 και λίγο αργότερα ανακηρύχθηκε πρωταθλήτρια Ελλάδας με επίδοση 11.29, που της έδινε το εισιτήριο για το Παγκόσμιο Πρωτάθλημα Στίβου 2005 του Ελσίνκι. Ο βασικός όμως στόχος της ήταν το Ευρωπαϊκό Πρωτάθλημα για αθλητές κάτω των 23 ετών, όπου κατέκτησε το χρυσό μετάλλιο με επίδοση 11.03, ευρωπαϊκό ρεκόρ για αθλήτριες κάτω των 23 ετών και ρεκόρ αγώνων. Παράλληλα σημείωσε την 2η καλύτερη επίδοση όλων των εποχών στην Ελλάδα και μια από τις καλύτερες στον κόσμο για το 2005.

Στο Παγκόσμιο Πρωτάθλημα του Ελσίνκι, πήρε την 1η θέση στον προκριματικό με 11.40, και τερματίζοντας 5η στον προημιτελικό σε 11.29 πήρε την πρόκριση για τον ημιτελικό του αγωνίσματος. Ωστόσο, ταλαιπωρούνταν από προβλήματα τραυματισμού και παρά τις παραινέσεις του προπονητή της, Γιώργου Παναγιωτόπουλου, κατέβηκε στον ημιτελικό, όπου κατέλαβε τελικά την 6η θέση με επίδοση 11.20 και την 10η στο σύνολο των αθλητριών.

Το 2006, τραυματίστηκε, χάνοντας την ευκαιρία να συμμετέχει στο Ευρωπαϊκό Πρωτάθλημα Στίβου 2006 του Γκέτεμποργκ.

## Ατομικά ρεκόρ
* 60μ. : 7.19, Μαδρίτη
* 100μ. : 11.03, Ερφούρτη
* 200μ. : 23.73, Πεσκάρα

Η εξέλιξή της στα 100μ. : 
* 2003 : 11.64
* 2004 : 11.48
* 2005 : 11.03

## Παραπομπές


Κατηγορία:Ελληνίδες αθλήτριες δρόμων ταχύτητας
Κατηγορία:Αθλητές στίβου ΟΣΦΠ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Μεσογειακούς Αγώνες 2009
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Μονογραφία

**Μονογραφία** (*monograph*), έννοια προερχόμενη από τις λέξεις *μόνο-* και *γράφω-*, είναι η εξειδικευμένη επιστημονική ή ερευνητική, ενδελεχής μελέτη, η οποία συντάσσεται από έναν αναγνωρισμένου κύρους ερευνητή ή τεχνοκράτη ή επιστήμονα. Κάθε μονογραφία πραγματεύεται, σε βάθος, ένα θέμα κατά τρόπο ολοκληρωμένο και πλήρως διεξοδικό. Με βάση την ελληνική νομοθεσία για τα ΑΕΙ (ν. 4957/2022, άρθρο 143), επιστημονική μονογραφία νοείται το ώριμο έργο ενός ερευνητή το οποίο αφορά στην επιστημονική μελέτη, προαγωγή και μετεξέλιξη ενός ειδικού θέματος, και στο οποίο είναι εμφανής -από τη διεθνή βιβλιογραφία- η ερευνητική συνεισφορά του συγγραφέα.

Οι μονογραφίες είναι σπάνιες εκδόσεις και δεν πρέπει να συγχέονται με τις ερευνητικές εργασίες (papers) ή τα άρθρα ανασκόπησης (reviews). Συχνά, μονογραφίες θεωρούνται και εκείνες μόνον οι διδακτορικές διατριβές που εκπονούνται σε ένα πεδίο, σε ένα γνωστικό αντικείμενο, σε πολύ μεγάλο βάθος. Σχεδόν πάντα, κάθε μονογραφία εκπονείται από ένα μόνο άτομο, συνηθέστατα με μεγάλη εμπειρία και γνώση.

Το θέμα της μονογραφίας είναι ειδικό και εξαιρετικά εξειδικευμένο (λ.χ. στα αγγλικά: *How the human body uses Vitamin D*). Περιέχει μεγάλο αριθμό βιβλιογραφικής έρευνας και καταγραφής όλων των σχετικών δημοσιεύσεων, έργων ή ερευνών που έχουν υλοποιηθεί για το εξειδικευμένο θέμα, σε παγκόσμια κλίμακα, ούτως ώστε να περιέχει όλες τις διαφορετικές θεωρίες ή απόψεις, ή τυχόν λοιπά επιστημονικά πορίσματα. Πρέπει να μην αφήνει κενά, ή αδιευκρίνιστα και ανεξέταστα σημεία του εν λόγω θέματος. Συνεπώς, μια μονογραφία μοιάζει με ένα άρθρο ανασκόπησης (review paper) αλλά είναι κάτι πολύ πιο εμπεριστατωμένο.

Κάθε μονογραφία δύναται να εκδοθεί ως άρθρο σε μία μοναδική και ενιαία έκδοση, εξ’ ολοκλήρου και αυτοτελώς. Στα πανεπιστήμια, η σύνταξη και εκπόνηση μιας (ακαδημαϊκής) μονογραφίας θεωρείται ως πολύ σημαντικό επίτευγμα (*academic achievement*).

Αντίθετα, στη βιβλιοθηκονομία, μονογραφία σημαίνει κάτι άλλο και απλά δεν αντιπροσωπεύει τον ουσιαστικό και κυριολεκτικό όρο της έννοιας Μονογραφία, όπως περιγράφτηκε. Σημαίνει δηλ. μια οποιαδήποτε μη περιοδική έκδοση, η οποία συμπληρώνεται με ένα μοναδικό τόμο ή ένα συγκεκριμένο και προκαθορισμένο αριθμό τόμων. Έτσι, διαφέρει από μια περιοδική έκδοση, όπως είναι τα περιοδικά, οι επετηρίδες και οι εφημερίδες.

## Παραπομπές


## Βλέπε επίσης
* Άρθρο
* Βιβλίο
* Δοκίμιο
* Εγκόλπιο
* Εγχειρίδιο
* Μελέτη
* Περιοδικό

Κατηγορία:Βιβλιοθηκονομία
Φωνητικό αλφάβητο NATO

Το **φωνητικό αλφάβητο** είναι ένα αλφάβητο όπου κάθε γράμμα αντιστοιχεί σε μία λέξη ώστε να αποφεύγονται τα λάθη κατά την εκφώνηση των γραμμάτων. Παρά την ονομασία του δεν σχετίζεται αποκλειστικά με το ΝΑΤΟ αλλά χρησιμοποιείται από στρατιωτικούς και από πολιτικούς οργανισμούς όπως είναι ο Διεθνής Οργανισμός Πολιτικής Αεροπορίας (International Civil Aviation Organization – ICAO).

## Χρήση

Το φωνητικό αλφάβητο είναι χρήσιμο σε συνθήκες όπου η μετάδοση του ήχου δεν είναι ευκρινής ενώ διευκολύνει την επικοινωνία ανθρώπων στα αγγλικά ακόμα και αν αυτή δεν είναι η μητρική τους γλώσσα. Σε κάθε γράμμα αντιστοιχεί μία απλή λέξη στα αγγλικά (ουσιαστικό ή κύριο όνομα) ενώ οι αριθμοί προφέρονται ως έχουν με την αγγλική τους ονομασία. Για παράδειγμα, αν θα προφέραμε με το φωνητικό αλφάβητο την λέξη *Wikipedia* θα λέγαμε:

: Whiskey India Kilo India Papa Echo Delta India Alpha

κάνοντας μία μικρή παύση από τη μία λέξη στην άλλη.

## Το αλφάβητο

Το φωνητικό αλφάβητο είναι σε χρήση με αυτήν την μορφή από το 1951 και έχει ως εξής:

## Παραπομπές


*
Κατηγορία:ΝΑΤΟ